Håkon

Håkon eller Haakon er eit mannsnamn med opphav i Norden og i norrønt språk. Namnet har vore skrive Hakon eller Hakun. På svensk er det vanleg å skriva Håkan, på dansk Haagen.

Truleg tyder namnet den høgætta. Mange norske kongelege har heitt Håkon eller Haakon.

Håkon er den mest brukte forma av namnet i Noreg, med rundt 11.600 brukarar. Om lag 2.100 heiter Haakon, svært få heiter Hakon og Håkan, medan Hakun ikkje er i bruk.

Håkon har namnedag den 22. juni.

 Kjende namneberarar 
Kongelege
 Håkon I (Haraldsson) Adalsteinsfostre den gode (Konge av Noreg 933–ca. 960)  
 Håkon Sigurdsson, Ladejarl Håkon Jarl (Riksstyrar av Noreg ca. 970–995). 
 Håkon Magnusson Toresfostre (Norsk tronkrevjar 1093–1094)
 Håkon II (Sigurdsson) Herdebrei (Konge av Noreg 1157–1162) 
 Håkon III Sverresson (Konge av Noreg 1202–1204)
 Håkon IV Håkonsson (Konge av Noreg 1217–1263)
 Håkon V Magnusson (Konge av Noreg 1299–1319)
 Håkon VI Magnusson (Konge av Noreg 1343–1380)
 Haakon VII (Konge av Noreg  1905–1957)
 Kronprins Haakon, (f. 1973) (prins Haakon Magnus), kronprins av Noreg frå 1991.

Andre
 Haakon Lie (1905 - 2009), norsk politikar
 Håkon Bleken (f. 1929), norsk kunstnar
 Håkon Aasnes (f. 1943), norsk teikneserieskapar
 Håkan Nesser (f. 1950), svensk forfattar
 Håkan Hellström (f. 1974), svensk musikar
 Håkon Opdal (f. 1982), norsk fotballmålvakt

Bakgrunnsstoff

ssb.no namnestatistikk for mannsnamnet Håkon 
ssb.no namnestatistikk for mannsnamnet Håkan 

Kategori:Mannsnamn
Kategori:Nordiske førenamn
Kategori:Norrøne førenamn